 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሕጊ ምክልኻል ኮቪድ-19 ዝጥሕሱ ሰልፍታት ህወሓት 16 መስከረም 2020 ህዝባዊ ወያነ ሓርነት ትግራይ ኣብ መረጻ ትግራይ ንዝረኸቦ ዓወት ክጽምብል ሎሚ ብኣሸሓት ዝቑጸሩ ሰባት ዝተሳተፍሉ ሰልፍታት ኣካይዱ እቲ ሰልፊ ግን ኩሉ ሰብ ኣይተሓጎሰሉን እቲ ሰልፊ ንህዝቢ ንሕማም ኮቪድ-19 ዘቃልዕ እዩ ብዝብል ኣባላቱን ደገፍቱን ከይተረፉ ኣብ ማሕበራዊ መራኸብታት ይቃወምዎ ኣለዉ ኣብ ኣድላይነት እቲ ናይ ሎሚ ሰልፊ ብዝምልከትውን ኣብ መንጎ መራሕቲ ዘይምስምማዕ ከምዝነበረ ቢቢሲ ዝረኸቦ ሓበሬታ የረድእ እንተኾነ ህወሓት ነቲ ሰልፊ ካብ ምክያድ ኣይኣገዶን ህወሓት ኣብ እዋን ለበዳ ኮሮናቫይረስ ሰልፊ ጸዊዑ ህዝቢ ክእክብ እዚ ንፈለማ እዋን ኣይኮነን ቅድም ክብልውን መኸተ ከምኡውን ካልእ ምኽንያታት ብምግባር ብመሓውራቱ ኣቢሉ ብተደገጋሚ ህዝቢ ክእክብ ተራእዩ እዩ ኣብቲ ሎሚ ዝተገበረ ናይ ድጋፍ ሰልፊ ኣዝዩ ብዙሕ ህዝቢ ዋላኳ መሸፈኒ ኣፍን ኣፍንጫን ማስክ ገይሩ እንተነበረ ከይተፈናተተ ተሓዋዊሱን ተጸጋጊዑን እዩ ተራእዩ ብኣቆጻጽራ ኢትዮጵያ ኣብ መወዳእታ ወርሒ ሓምለውን ኣባላት ፍሉይ ሓይሊ ትግራይ ወተሃደራዊ ምርኢት ኣብ ዘርእይሉ እዋን ኣብ ከተማ ኣላማጣን ኣብ ከባቢታት ኢሮብን ህዝቢውን ሰልፊ ክገብር ተራእዩ እዩ ኣብቲ እዋን መሸፈኒ ኣፍን ኣፍንጫን ዘይገበራ ኣደታት ተሰሊፈን ምንባረን ይዝከር ኣብ መቐለ ብፖሊስ ንዝተፈፀመ ቅትለት መሰኻኽር ዓይኒ እንታይ ይብሉ? 